O nombre de tanque (en anglés tank, deposito) apareixió en as fabricas britanicas: os treballadors deciban asinas a iste tipo de vehiclos porque creyeban que yeran construyindo depositos d'augua móbils; a lo prencipio, istos vehiclos de combate se camuflaban como depositos de combustible. Os primers tanques no yeran muit efectivos ya que s'estorbaban con prou facilidat, yeran poco blindatos y facilment destruyitos con granadas de mán. O tanque d'a Primera Guerra Mundial no yera un arma muit contundent.